Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” un tā anotāciju** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **17.02.2020.** |
|  |  |
| Saskaņošanas dalībnieki | Elīna Zariņa, Finanšu ministrijas Eiropas Savienības (turpmāk – ES) fondu stratēģijas departamenta Cilvēkkapitāla attīstības nodaļas vecākā eksperte |
|  |
|  | Santa Katkovska, Finanšu ministrijas Budžeta departamenta Labklājības sfēras finansēšanas nodaļas vecākā eksperte |
|  | Ilze Freiberga, Finanšu ministrijas ES fondu investīciju pārvaldības departamenta ES fondu investīciju finanšu analīzes nodaļas vecākā eksperte |
|  | Anete Ozoliņa, Finanšu ministrijas ES fondu sistēmas vadības departamenta ES fondu tiesiskā nodrošinājuma nodaļas juriskonsulte |
|  | Zane Liede, Finanšu ministrijas Komercdarbības atbalsta kontroles departamenta vecākā eksperte |
|  | Inese Sekača, Centrālās finanšu un līgumu aģentūras Publiskās pārvaldes attīstības projektu nodaļas vadītāja  Linda Bernāne, Tieslietu ministrijas Valststiesību departamenta Starptautisko publisko tiesību nodaļas juriste  Viesturs Blūmentāls, Tieslietu ministrijas Valststiesību departamenta Starptautisko publisko tiesību nodaļas jurists |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | Finanšu ministrijas | |
|  | Tieslietu ministrijas | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Vispārīgs iebildums | **Finanšu ministrija**  Informējam, ka šobrīd nevaram atbalstīt noteikumu projekta dokumentu virzību, pamatojot ar tālāk minētiem neatrisinātiem/neskaidriem jautājumiem/aspektiem.  Atsaucoties uz FM un LM e-pastu saraksti 2019.gada 11. – 17.decembrī par 2019. gada decembrī masu medijos publicēto informāciju, kas rada šaubas par SIA “Memory Water” darbības atbilstību sociālās uzņēmējdarbības principiem, un par ko jautājumus ir uzdevusi arī Eiropas Komisija, sagaidām, ka LM līdz 2020. gada 17. janvārim sniegs FM ar akciju sabiedrību “Attīstības finanšu institūcija Altum” (turpmāk – ALTUM) saskaņotu informāciju, atkārtoti rūpīgi un atbildīgi pārskatot pēc būtības esošos sociālā uzņēmuma statusa piešķiršanas kritērijus un sociālās uzņēmējdarbības projekta atbalsta nosacījumus un nepieciešamības gadījumā tos precizēt un pilnveidot iespējami ātri nolūkā nodrošināt publisko līdzekļu ieguldīšanu atbilstoši sociālās uzņēmējdarbības mērķiem, un novērst jebkādas šaubas par Eiropas Savienības struktūrfondu un Kohēzijas fonda (turpmāk – ES fondu) ieguldījumu labo praksi, lietderību un efektivitāti. LM jāsniedz situācijas izvērtējuma rezultāti ar iespējami precīzu plānoto turpmāko rīcību, t.sk. argumentētu skaidrojumu, gadījumā, ja LM neplāno veikt izmaiņas nosacījumos. (..)  Ņemot vērā iepriekš minēto un, lai izslēgtu jebkādas šaubas par ES fondu ieguldījumu labo praksi, lietderību un efektivitāti, kā arī lai minimizētu jebkādus riskus, aicinām LM, balstoties uz iepriekš minētā izvērtējuma rezultātiem:  1) pārskatīt pēc būtības esošos sociālā uzņēmuma statusa piešķiršanas kritērijus un/vai veikt detalizētāku kritēriju izstrādi;  2) veikt izmaiņas sociālās uzņēmējdarbības projekta atbalsta nosacījumos;  3) sniegt priekšlikumus šī noteikumu projekta dokumentu uzlabojumiem pēc būtības, lai nodrošinātu skaidru un atklātu kārtību, kādi uzņēmumi var saņemt ES fondu līdzekļu saņemšanu atbilstoši sociālās uzņēmējdarbības mērķiem, iespēju robežās, nosakot sociālās uzņēmējdarbības atbalsta prioritāros virzienus jeb darbības jomas, un/vai nosakot nosacījumus, kas liek uzskatīt 9.1.1.3.pasākuma mērķa vērtību par izpildītu vai sasniegtu. Lūdzam anotācijā pamatojumā iekļaut LM izvērtējuma rezultātus, lai situācija ir saprotama arī trešajai pusei.  Papildus aicinām LM izvērtēt gadījumus, kad sociālo uzņēmumu finanšu atbalsta nosacījums tiek pildīts tikai formāli, bet faktiski, cilvēks ar invaliditāti tiek nodarbināts tikai dažas darba stundas mēnesī, nesaņemot pat valstī noteikto minimālo mēneša darba algu. | **Ņemts vērā.**  Skaidrojam, ka Labklājības ministrija (turpmāk – LM) ir izvērtējusi un pārskatījusi finanšu atbalsta piešķiršanas nosacījumus sociālajiem uzņēmumiem un veikusi attiecīgus papildinājumus MK noteikumu Nr. 467 grozījumu projektā (turpmāk – noteikumu projekts) ar mērķi novērst 2019. gada 11. – 17.decembrī e-pasta sarakstē ar Finanšu ministriju (turpmāk – FM) minēto risku. Noteikumu projekts paredz, ka turpmāk darba integrācijas sociālajam uzņēmumam finanšu atbalstu varēs piešķirt tikai ar nosacījumu, ka vismaz 40% no piešķirtās dotācijas tiek novirzīti mērķa grupas personu atlīdzības izmaksām biznesa plāna īstenošanas periodā. Tāpat arī paredzēts, ka finanšu atbalstu piešķir biznesa plāna sociālā mērķa sasniegšanai, papildus nosakot, ka atbalsts ilgtermiņa materiālajiem ieguldījumiem tiek piešķirts tikai tad, ja šie ieguldījumi ir tieši saistīti ar mērķa grupas nodarbināto darba pienākumu izpildi. Ierosinātie grozījumi nodrošinās, ka finanšu atbalsta primārais uzdevums ir mērķa grupas nodarbināšana un ilgtermiņa materiālie ieguldījumi tiek veikti tikai tad, ja tie paredzēti mērķa grupas darba pienākumu izpildei.  Minētais nepieciešams, lai novērstu gadījumus, kad sociālo uzņēmumu finanšu atbalsta nosacījums nodarbināt mērķa grupu tiek pildīts tikai formāli. Turpmāk, lai sasniegtu noteikumu projektā noteikto minimālo atlīdzības izmaksas apmēru, t.i., vismaz 40 procentus no finanšu atbalsta summas, sociālajiem uzņēmumiem būs vai nu jāpalielina mērķa grupas nodarbināto slodzes apmērs, vai arī nodarbināto skaits. Vienlaikus grozījumi neparedz noteikt minimālo darba noslodzi mērķa grupas personām, kā tas sākotnēji tika plānots, jo daudzos gadījumos personu ar invaliditāti un personu ar garīga rakstura traucējumiem darba spējas un produktivitāte ir samazināta, līdz ar to šāda nosacījuma ieviešana varētu vēl vairāk kavēt mērķa grupas personu integrāciju darba tirgū.  Papildus informējam, ka LM pašreiz pārskata arī sociālā uzņēmuma statusa piešķiršanas kritērijus (š.g. jūnijā plānots iesniegt izskatīšanai MK informatīvo ziņojumu par sociālo uzņēmumu darbību un attīstību kopš Sociālā uzņēmuma likuma spēkā stāšanās 2018. gada 1. aprīlī). Minētajā ziņojumā tiks piedāvāti pilnveidojumi sociālā uzņēmuma statusa piešķiršanas kritērijos, kas tālāk tiks iestrādāti Sociālā uzņēmuma likuma un saistīto MK noteikumu grozījumu priekšlikumā. Tāpat arī š. g. 1. pusgadā plānots pilnveidot sociālo uzņēmumu pazīmju, atlases kritēriju un to piemērošanas metodiku (vairāk informācijas skat. LM 17.01.2020. vēstulē FM). | Vispārīgs iebildums.  Skat. precizēto noteikumu projektu. |
| 2. | 19.2.2.1. 50 000 *euro* − pasākuma dalībniekiem un sociālajiem uzņēmumiem, kuru darbības laiks kopš reģistrācijas Latvijas Republikas Uzņēmumu reģistrā ir mazāks par trim gadiem. | **Finanšu ministrija**  Lūdzam pamatot noteikuma projekta 4.punktu, kas paredz palielināt maksimālās dotācijas apmēru uzņēmumiem, kuru darbības ilgums nepārsniedz trīs gadus, no 20 000 euro uz 50 000 euro, t.sk. anotācijā sniegt objektīvu sociālekonomisko, izdevumu/ieguvumu, tirgus nepilnības un lietderības argumentāciju mērķa sasniegšanai, jo bez attiecīgas argumentācijas šobrīd šādas izmaiņas var tikt uztvertas kā publisko līdzekļu nepamatota izšķērdēšana. | **Ņemts vērā.**  9.1.1.3. pasākuma projekta sadarbības partnera akciju sabiedrības “Attīstības finanšu institūcijas Altum” (turpmāk – ALTUM) līdzšinējie vērojumi un secinājumi darbā ar finanšu atbalsta pretendentiem ir tādi, ka nereti pretendenti, ievērojot formālos kritērijus, atbilst jaundibinātu uzņēmumu statusam un atbilstoši pašreizējiem nosacījumiem var pretendēt uz atbalstu līdz 20 tūkstošiem *euro*, lai gan faktiski ir ar ievērojamu biznesa pieredzi, funkcionējošu uzņēmuma komandu, kompetenci, iepriekš darbojušies citos uzņēmumos, kas nav bijuši sociālie uzņēmumi. Sadarbības partnera ALTUM uzkrātā pieredze dažādu finanšu pieejamības instrumentu īstenošanā liecina, ka pēdējos gados uzņēmēju finanšu vajadzības (gan saimnieciskās darbības uzsākšanai, gan attīstībai) pieaug, tādēļ pat uzsācēju gadījumā 20 tūkstoši *euro* nav liela summa saimnieciskās darbības pilnvērtīgai uzsākšanai. Tā, piemēram, darba integrācijas sociālā uzņēmuma gadījumā 24 mēnešu (maksimālais biznesa plāna īstenošanas ilgums) atlīdzība diviem mērķa grupas nodarbinātajiem (minimālais jaunu nodarbināto skaits atbalsta saņemšanai), kuru darba samaksa atbilstu vidējai darba samaksai privātajā sektorā Latvijā 2019. gada 3. ceturksnī (1 078 *euro[[1]](#footnote-1)*), ievērojami pārsniedz šobrīd noteikto 20 tūkstošu *euro* atbalsta limitu jaundibinātiem uzņēmumiem, tuvojoties 50 tūkstošu *euro* robežai. Vienlaikus daudziem darba integrācijas sociālajiem uzņēmumiem ieplānotā biznesa uzsākšanai paralēli ar atlīdzības kompensāciju ir nepieciešami pamat­līdzekļi un apgrozāmie līdzekļi, kā rezultātā no kopējās finansējuma summas 20 tūkstoši *euro* (ja netiktu mainīts slieksnis) vēl mazāku daļu būtu iespējams novirzīt atlīdzību izmaksai. Rezultātā šādi darba integrācijas sociālie uzņēmumi var nodarbināt nelielu skaitu un tikai zemāko kategoriju darbiniekus (zemākas algas) un vairumā gadījumu biznesa plāna īstenošanas ilgums ir līdz vienam gadam pie maksimāli pieļautajiem diviem gadiem (vairāk informācijas skat. noteikumu projekta precizētajā anotācijā). | 19.2.2.2. 50 000 *euro* – pasākuma dalībniekiem un sociālajiem uzņēmumiem, kuru darbības laiks kopš reģistrācijas Latvijas Republikas Uzņēmumu reģistrā ir mazāks par trim gadiem; |
| 3. | 8. Izteikt 19.3.2. apakšpunktu šādā redakcijā:  “19.3.2. iekšzemes komandējumu un darba braucienu izmaksas šo noteikumu 19.1. apakšpunktā minētajam personālam šo noteikumu 17.1., 17.4., 17.5.1 un 17.7. apakšpunktā minēto atbalstāmo darbību īstenošanai, piemērojot vadošās iestādes metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” un “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” noteikto, kā arī ārvalstu komandējumu un darba braucienu izmaksas šo noteikumu 19.1.1. un 19.1.2. apakšpunktā minētajam projekta īstenošanas personālam un projekta vadītājam šo noteikumu 17.5.1apakšpunktā minētās atbalstāmās darbības īstenošanai atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi;”. | **Finanšu ministrija**  Lūdzam precizēt noteikumu projekta 8.punktu, svītrojot ārvalstu komandējumu un (darba braucienu) izmaksas noteikumu projekta 19.1.2.apakšpunktā minētajam projekta īstenošanas personālam. Vēršam uzmanību, ka ārvalstu komandējumu izmaksām ir jābūt pamatotām, lietderīgām un efektīvām, kā arī pilnībā atbilstošām projektā izvirzītajam mērķim, kā arī tiešā veidā saistītām ar 9.1.1.3.pasākuma rezultātu sasniegšanu. Pastāv alternatīvas iespējas ārpus 9.1.1.3.pasākuma, kādās sadarbības partneris (ALTUM) var apzināt citu Eiropas Savienības dalībvalstu labo praksi un iepazītos ar citu valstu pieredzi, vienlaikus sedzot šo braucienu izmaksas. | **Ņemts vērā.**  Ierosinātais grozījums ir svītrots. | Skat. precizēto noteikumu projektu. |
| 4. | 8. Izteikt 19.3.2. apakšpunktu šādā redakcijā:  “19.3.2. iekšzemes komandējumu un darba braucienu izmaksas šo noteikumu 19.1. apakšpunktā minētajam personālam šo noteikumu 17.1., 17.4., 17.5.1 un 17.7. apakšpunktā minēto atbalstāmo darbību īstenošanai, piemērojot vadošās iestādes metodikā “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” un “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” noteikto, kā arī ārvalstu komandējumu un darba braucienu izmaksas šo noteikumu 19.1.1. un 19.1.2. apakšpunktā minētajam projekta īstenošanas personālam un projekta vadītājam šo noteikumu 17.5.1 apakšpunktā minētās atbalstāmās darbības īstenošanai atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi;”.  9. Izteikt 20.4. apakšpunktu šādā redakcijā:  “20.4. šo noteikumu 17.1., 17.4., 17.5.1 un 17.7. apakšpunktā minēto atbalstāmo darbību īstenošanai var plānot izmaksas transporta nomas pakalpojumiem un transporta pakalpojumu pirkšanai;”. | **Finanšu ministrija**  Lūdzam skaidrot noteikumu projekta 9.punktā minēto, ņemot vērā to, ka tas ir pretrunā ar noteikumu projekta 8.punktā noteikto, jo MK noteikumu Nr.467 17.1., 17.4., 17.5.1 un 17.7. apakšpunktā minēto atbalstāmo darbību īstenošanai var tikt piemērota vadošās iestādes metodika “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” un “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai”, bet tā nepieļauj segt izmaksas par pirktu vai īrētu transportu. | **Ņemts vērā.**  Ierosinātais grozījums MK noteikumu Nr.467 19.3.2. apakšpunktā par vadošās iestādes metodikas “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” un “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošana” piemērošanu ir svītrots. | Skat. precizēto noteikumu projektu. |
| 5. | Skat. noteikumu projektu | **Finanšu ministrija**  Lūdzam papildināt noteikumu projektu ar jaunu punktu, precizējot MK noteikumu Nr.467 36.3.apakšpunktā ietverto informāciju par dalībnieku datu iesniegšanu, ņemot vērā MK noteikumu Nr.77 grozījumus, t.i., mērķa grupas dalībnieku dati vairs netiek piesaistīti pie maksājuma pieprasījuma veidlapas, bet ir izveidots atsevišķs pārskats par projekta dalībniekiem. | **Ņemts vērā.**  Noteikumu projekts papildināts. | 36.3. atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014. – 2020. gada plānošanas periodā, un pārskatā par projekta dalībniekiem noteiktajiem datiem uzkrāj informāciju par šo noteikumu 3.3. apakšpunktā minēto mērķa grupu un pēc vadošās iestādes pieprasījuma nodrošina šo datu pieejamību izvērtēšanai; |
| 6. | Skat. MK protokollēmuma projektu | **Finanšu ministrija**  Lūdzam precizēt MK protokollēmuma projekta 2.punktu, nosakot, ka finansējuma saņēmēji papildu līgumsaistības darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” projektos uzņemas pēc tam, kad saņemts Eiropas Komisijas lēmums par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” (turpmāk – DP) grozījumu apstiprināšanu, un stājies spēkā Ministru kabineta noteikumu projekts “Grozījumi MK 2015. gada 16. jūnija noteikumos Nr. 313 “Darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi””, kas paredz papildu finansējuma piešķiršanu. | **Ņemts vērā.**  MK protokollēmuma projekts ir precizēts. | Skat. precizēto MK protokollēmuma projektu |
| 7. | Skat. noteikumu projekta anotāciju. | **Finanšu ministrija**  Lūdzam izvērtēt un savstarpēji saskaņot anotācijas I.sadaļas “Tiesību akta projekta izstrādes nepieciešamība” (turpmāk – I sadaļa) 2.punktā iekļauto informāciju par faktiski plānotā uzņēmuma atbalstu, atbilstoši precizējot vai nu finansējuma vai iznākuma rādītāja aprēķinu. Anotācijas I. sadaļas 2.punkta 3.lpp. pie iznākuma rādītāja aprēķina norādīts, ka projekta ietvaros plānots reģistrēt 174 sociālos uzņēmumus, no kuriem finanšu atbalstu turpmāk saņems vidēji divas trešdaļas (jeb 67%), savukārt anotācijas 2.lpp. pie finansējuma aprēķina minēts, ka plānots atbalstīt 174 sociālos uzņēmumus (174 uzņēmumi x dotācija vidēji 67 309 EUR = kopā 11,71 miljoni EUR), t.i., pie finansējuma aprēķina nav norādīts un līdz ar to ņemts vērā, ka faktiskais atbalsts plānots 67% no reģistrētajiem 174 uzņēmumiem, kā tas ir norādīts anotācijas 3.lpp.. | **Ņemts vērā.** | Skat. noteikumu projekta precizēto anotāciju. |
| 8. | Skat. noteikumu projekta anotāciju. | **Finanšu ministrija**  Lūdzam precizēt anotācijas II. sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktā iekļauto informāciju par noteikumiem sociālās atstumtības riskam pakļauto iedzīvotāju grupām, papildinot to ar atsauci uz MK 2018. gada 27.marta noteikumiem Nr.173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību”. | **Ņemts vērā.** | Skat. noteikumu projekta precizēto anotāciju. |
| 9. | Skat. noteikumu projekta anotāciju. | **Finanšu ministrija**  Lūdzam aizpildīt anotācijas III sadaļu “Tiesību akta projekta ietekme uz valsts budžetu un pašvaldību budžetiem” atbilstoši MK 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”, ņemot vērā, ka noteikumu projekta 2.punkts paredz samazināt 9.1.1.3.pasākuma kopējo finansējumu par 5 000 000 euro. | **Ņemts vērā.**  Skaidrojam, ka 9.1.1.3. pasākuma kopējais finansējums tiek samazināts par snieguma rezerves finansējuma daļu, kas šobrīd nav pieejama finansējuma saņēmējam (nav uzņemtas līgumsaistības) un attiecīgi nav ietverta valsts budžeta plānojumā. Tādējādi minētajam grozījumam nav ietekmes uz valsts budžetu un nav jāaizpilda anotācijas III sadaļa “Tiesību akta projekta ietekme uz valsts budžetu un pašvaldību budžetiem” atbilstoši MK 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība”. Samazinot kopējo finansējumu par 9.1.1.3. pasākuma finanšu ietaupījumu, anotācija ir papildināta ar III sadaļu. | Skat. noteikumu projekta precizēto anotāciju. |
| 10. | Skat. noteikumu projekta anotāciju. | **Finanšu ministrija**  Lūdzam papildināt anotāciju ar izvērtējumu par ierosināto grozījumu ietekmi uz biznesa ideju iesniedzējiem vai finanšu atbalsta saņēmējiem, kā arī līdzšinēji uzsākto biznesa plānu īstenošanu, t.i. iekļaut atbildīgās iestādes sadarbībā ar sadarbības iestādi izvērtējuma rezultātus par ierosināto grozījumu ietekmi uz īstenošanā esošajiem projektiem/biznesa plāniem, vai būs nepieciešami grozījumi noslēgtajos līgumos /vienošanās utt. | **Ņemts vērā.**  Ierosinātie grozījumi MK noteikumos Nr. 467 attiecībā uz finanšu atbalsta piešķiršanu un izmantošanas nosacījumiem, ievērojot tiesiskās paļāvības principu, netiks attiecināti uz sociālajiem uzņēmumiem (t.sk. pasākuma dalībniekiem), kuri ir iesnieguši finanšu atbalsta pieteikumu līdz noteikumu projekta spēkā stāšanās dienai vai kuriem ALTUM ir jau piešķīris finanšu atbalstu. Attiecīgi netiks veikti grozījumi ALTUM noslēgtajos līgumos ar sociālajiem uzņēmumiem par biznesa plānu īstenošanu. Vienlaikus pilnveidotie finanšu atbalsta piešķiršanas nosacījumi tiks vienlīdzīgi piemēroti visiem potenciālajiem atbalsta pretendentiem, kas iesniegs ALTUM finanšu atbalsta pieteikumus pēc noteikumu projekta spēkā stāšanās. Vienlaikus, izvērtējot pašreizējos finanšu atbalsta piešķiršanas nosacījumus, minētie grozījumi ir nepieciešami, lai stiprinātu sociālo uzņēmumu sistēmu, tie veicinās finanšu atbalsta sniegšanas lietderību un efektivitāti un 9.1.1.3. pasākuma mērķa sasniegšanu – palielināt nodarbinātības iespējas sociālās atstumtības riskam pakļauto iedzīvotāju grupām, nelabvēlīgākā situācijā esošiem bezdarbniekiem, personām ar invaliditāti un personām ar garīga rakstura traucējumiem. | Skat. arī noteikumu projekta precizēto anotāciju. |
| 11. | Skat. noteikumu projekta anotāciju. | **Tieslietu ministrija**  Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir pārņemtas atbilstoši noteikumu projekta 12. un 16. punktā norādītajām Eiropas Savienības regulām un to vienībām. Ņemot vērā minēto, lūdzam precizēt noteikumu projekta anotāciju, jo Tieslietu ministrija varēs sniegt precīzu izvērtējumu par noteikumu projekta atbilstību minētajām Eiropas Savienības regulām pēc anotācijas V sadaļas, jo īpaši tās 1. tabulas, precīzas aizpildīšanas. | **Ņemts vērā.**  Vienotai izpratnei noteikumu projekta anotācijas V sadaļa ir papildināta. | Skat. noteikumu projekta precizēto anotāciju. |

|  |  |
| --- | --- |
| Datums | **27.02.2020.** |

|  |  |  |  |  |
| --- | --- | --- | --- | --- |
| 12. | 19.2.2.1 pasākuma dalībniekiem un sociālajiem uzņēmumiem maksimālais finanšu atbalsts nepārsniedz: | **Finanšu ministrija**  Noteikumu projektā pie jaunizveidotā 19.2.2.1 apakšpunkta lūdzam norādīt, ka šajā apakšpunktā noteiktais attiecas uz sociālajiem uzņēmumiem, kas nav darba integrācijas sociālie uzņēmumi (darba integrācijas sociālo uzņēmumu maksimālās finanšu atbalsta summas atrunātas 19.2.2.2 apakšpunktā). | **Ņemts vērā.**  Noteikumu projekts precizēts saskaņā ar panākto vienošanos Finanšu ministrijas 21.02.2020. organizētajā sanāksmē, paredzot palielināt dotācijas maksimālo apmēru līdz 50 tūkst. *euro* visiem sociālajiem uzņēmumiem, kas darbojas līdz 3 gadiem (t.sk. darba integrācijas). Attiecīgi precizētajā noteikuma projekta redakcijā nav nepieciešams papildus norādīt izņēmumus saistībā ar sociālo uzņēmumu iedalījumu. | 19.2.2.2. 50 000 *euro* – pasākuma dalībniekiem un sociālajiem uzņēmumiem, kuru darbības laiks kopš reģistrācijas Latvijas Republikas Uzņēmumu reģistrā ir mazāks par trim gadiem; |
| 12. | 51. Šo noteikumu 3.1.1 apakšpunktā noteikto prasību par visiem nodarbinātajiem veikt valsts sociālās apdrošināšanas obligātās iemaksas vispārējā režīmā nepiemēro, ja lēmums par finanšu atbalsta piešķiršanu sociālajam uzņēmumam ir pieņemts līdz 2020. gada 31. martam vai šo grozījumu spēkā stāšanās dienai. | **Finanšu ministrija**  Noteikumu projekta 19.punktā lūdzam papildus norādīt, ar kuru brīdi stājas spēkā arī jaunizveidoto  19.2.2.1 un  19.2.2.2 apakšpunktu, kā arī noteikuma projekta 5.punktā norādīto grozījumu nosacījumi, kas arī ietekmēs finanšu atbalsta piešķiršanas kritērijus. | **Ņemts vērā.**  Noteikumu projekta 19. (20.) punkts papildināts ar papildu pārejas nosacījumu (vairāk informācijas skat. anotācijā). | 51. Grozījumus šo noteikumu 3.1.1 apakšpunktā, ar kuriem nosaka prasību par visiem nodarbinātajiem veikt valsts sociālās apdrošināšanas obligātās iemaksas vispārējā režīmā, nepiemēro, ja lēmums par finanšu atbalsta piešķiršanu sociālajam uzņēmumam ir pieņemts līdz šo grozījumu spēkā stāšanās dienai.  52. Grozījumus šo noteikumu 19.2.2., 19.2.2.1 un 19.2.1 apakšpunktā, ar kuriem nosaka prasības finanšu atbalsta piešķiršanai, piemēro šo noteikumu 32. punktā minētajiem finanšu atbalsta pieteikumiem, kas iesniegti sadarbības partnerim pēc šo grozījumu spēkā stāšanās dienas. |
| 13. | Skat. noteikumu projekta anotāciju. | **Finanšu ministrija**  Lūgums papildināt informāciju anotācijas I. sadaļas 2.punkta 3.lpp. pie iznākuma rādītāja samazināšanas apraksta, minot informāciju, ka grozījumi Darbības programmā “Izaugsme un nodarbinātība” par 9.1.1. SAM rādītāju samazinājumu ir saskaņošanas procesā. | **Ņemts vērā.**  Informācija anotācijā papildināta. | Skat. noteikumu projekta precizēto anotāciju. |
| 14. | Skat. noteikumu projekta anotāciju. | **Finanšu ministrija**  Lūgums papildināt informāciju anotācijas I. sadaļas 2.punkta 9.lpp. 4.4.apakšpunktā, norādot, ja uzņēmuma mērķis būs mērķa grupas personu nodarbināšana, tas varēs kā darba integrācijas uzņēmums pretendēt uz finanšu atbalstu jaunu darba vietu izveidei, kas nepārsniedz 100 procentus no vidējās darba algas attiecīgajā profesijā (t.i., arī darba integrācijas sociālajiem uzņēmumiem esošajām darba vietām būs jāpiemēro 50%). | **Vienošanās panākta saskaņošanas procesā.**  Skaidrojam, ka ierosinātais grozījums samazināt sociālajiem uzņēmumiem (kas nav darba integrācijas uzņēmumi) atbalsta apmēru atlīdzībām no 80 procentiem uz 50 procentiem atsaukts saskaņā ar 21.02.2020. Finanšu ministrijas organizētajā sanāksmē panākto vienošanos. Vienlaikus svītrots arī anotācijas 4.4. apakšpunkts, kurā ierosināts papildināt informāciju par minēto grozījumu. | Skat. noteikumu projekta precizēto anotāciju. |

Datums  **09.03.2020.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| 15. | Skat. MK protokollēmuma projektu. | **Finanšu ministrija**  Lūdzam noteikumu projektam pievienot MK protokollēmuma projektu, nosakot, ka finansējuma saņēmēji papildu līgumsaistības darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” projektos uzņemas pēc tam, kad saņemts Eiropas Komisijas lēmums par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” (turpmāk – DP) grozījumu apstiprināšanu, un stājies spēkā Ministru kabineta noteikumu projekts “Grozījumi MK 2015.gada 16.jūnija noteikumos Nr.313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi””, kas paredz papildu finansējuma piešķiršanu. | | **Ņemts vērā.**  Noteikumu projektam ir pievienots precizēts MK protokollēmuma projekts. | Skat. precizēto MK protokollēmuma projektu. |
| 16. | Skat. MK protokollēmuma projektu. | **Finanšu ministrija**  Lūdzam MK protokollēmuma projektā iekļaut tos uzdevumus, kas norādīti izziņas 1.punktā (kā arī anotācijā) attiecībā uz nepieciešamajiem pilnveidojumiem DP 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3.pasākuma “Atbalsts sociālajai  uzņēmējdarbībai” (turpmāk – 9.1.1.3.pasākums) ieviešanā un šo pilnveidojumu ieviešanas termiņus. | | **Ņemts vērā.**  MK protokollēmuma projekts un noteikumu projekta anotācija ir precizēta. | Skat. precizēto MK protokollēmuma projektu un noteikumu projekta anotāciju. |
| 17. | Skat. MK protokollēmuma projektu. | **Finanšu ministrija**  Lūdzam papildināt MK protokollēmuma projektu ar uzdevumu LM nodrošināt, ka Eiropas Sociālā fonda līdzfinansētā projekta “Atbalsts sociālajai uzņēmējdarbībai” ietvaros netiek piešķirts atbalsts gadījumos, par kādiem ir apšaubāma atbilstība investīciju atbalsta mērķim (..), attiecīgi precizējot anotāciju. | | **Vienošanās panākta saskaņošanas procesā.**  Skaidrojam, ka finanšu atbalsts sociālajiem uzņēmumiem tiek piešķirts saskaņā ar spēkā esošo regulējumu (proti, MK noteikumiem Nr.467) un sadarbības partneris ALTUM katru biznesa plānu detāli izvērtē. Tādējādi nav pamata uzskatīt, ka līdzšinēji piešķirtais atbalsts būtu nelikumīgs. Tāpat arī nav tiesiska pamata šobrīd atteikt finanšu atbalstu pretendentiem, atsaucoties uz noteikumu projektu, kas vēl nav stājies spēkā. Savukārt pilnveidotie finanšu atbalsta piešķiršanas nosacījumi, kas stāsies spēkā vienlaikus ar MK protokollēmumu, tiks vienlīdzīgi attiecināti uz visiem sociālajiem uzņēmumiem, kas iesniegs pieteikumus pēc šīs spēkā stāšanās dienas.  Ņemot vērā minēto, nebūtu lietderīgi protokollēmumā atkārtot uzdevumu, kas jau paredzēts noteikumu projektā. | Skat. precizēto MK protokollēmuma projektu un noteikumu projekta anotāciju. |
| 18. | 7. Pasākumam plānotais kopējais attiecināmais finansējums ir 14 920 206 *euro*, tai skaitā Eiropas Sociālā fonda finansējums – 12 682 175 *euro* un valsts budžeta finansējums – 2 238 031 *euro.* | **Finanšu ministrija**  Lūdzam noteikumu projekta 7.punkta sākuma daļu izteikt šādā redakcijā: “Pasākuma ietvaros pieejamais maksimālais kopējais attiecināmais finansējums ir …”. | | **Ņemts vērā.** | 7. Pasākuma ietvaros pieejamais maksimālais kopējais attiecināmais finansējums ir 13 648 244 *euro*, tai skaitā Eiropas Sociālā fonda finansējums –11 601 007 *euro* un valsts budžeta finansējums –2 047 237 *euro*. |
| 19. | Skat. noteikumu projektu. | **Finanšu ministrija**  Lūdzam izvērtēt iespēju papildināt noteikumu projektu ar jaunu uzraudzības rādītāju, kas atspoguļotu 9.1.1.3.pasākuma mērķi un plānotos ieguldījumus, attiecīgi iesniedzot precizētu rādītāju pasi. Vēršam uzmanību, ka šobrīd definētais uzraudzības rādītājs ir nesamērīgs pret 9.1.1.3.pasākumam pieejamo finansējumu, salīdzinot ar līdzvērtīgiem pasākumiem bezdarbnieku atbalstam. | | **Ņemts vērā.**  Noteikumu projekts papildināts ar jaunu uzraudzības rādītāju. | 4.2.2. specifiskais iznākuma rādītājs – pasākumā atbalstīti 150 pasākuma dalībnieki un sociālie uzņēmumi. |
| 20. | Skat. noteikumu projekta anotāciju. | **Finanšu ministrija**  Lūdzam papildināt anotāciju ar rīcības plānu LM un sadarbības partnerim akciju sabiedrībai “Attīstības finanšu institūcija Altum” (turpmāk – ALTUM), nodrošinot, ka līdz jauno finanšu atbalsta piešķiršanas nosacījumu sociālajiem uzņēmumiem spēkā stāšanās brīdim projektā netiek pieņemti vai atbalstīti tādu uzņēmumu pieteikumi, kas neatbilst noteikumu projektā noteiktajiem nosacījumiem. Vienlaikus lūdzam papildinātanotāciju ar informāciju, kādā veidā LM un ALTUM informēs potenciālos atbalsta saņēmējus par izmaiņām nosacījumos (piemēram, ievietojot informāciju LM un ALTUM tīmekļa vietnēs), skaidri un nepārprotami nosakot pārejas periodu finanšu atbalsta (dotācijas veidā) un biznesa ideju iesniegšanai. | | **Vienošanās panākta saskaņošanas procesā.**  Attiecībā uz anotācijas papildināšanu ar rīcības plānu skat. skaidrojumu izziņas 17.punktā.  Noteikumu projekta anotācija papildināta ar aprakstu par potenciālo atbalsta saņēmēju informēšanu. | Skat. noteikumu projekta precizēto anotāciju. |
| 21. | Skat. noteikumu projekta anotāciju. | **Finanšu ministrija**  Lūdzam papildināt anotāciju ar informāciju, skaidrojot 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” rādītāju pasē norādīto attiecībā uz 9.1.1.3.pasākuma iznākuma rādītāja i.9.1.1.ak uzskaitei izvirzītajām prasībām, proti, nodrošināt viennozīmīgi skaidru izpratni par uzskaites kritērijiem, lai sociālajā uzņēmumā nodarbinātais tiktu ieskaitīts 9.1.1.3.pasākuma iznākuma rādītājā, tā kā pašreiz rādītāju pasē (pabeigto darbību definīcijā) formulējums: “rādītāju uzskata par izpildītu (mērķa vērtību par sasniegtu), kad 125 personas tiek iesaistītas (uzsāk (vai turpina) darba tiesiskās attiecības)” sociālajos uzņēmumos ir interpretējams, ņemot vērā sociālajos uzņēmumos darba integrācijas ietvarosnodarbināto mērķa grupu īpatnības. Attiecīgus precizējumus lūdzam iekļaut arī rādītāju pasē, lai nosacījumi, kas liek uzskatīt 9.1.1.3.pasākuma mērķa vērtību par sasniegtu, būtu viennozīmīgi skaidri. | | **Ņemts vērā.**  Noteikumu projekta anotācija ir papildināta atbilstoši rādītāju pases aktuālajai (FM iesniegtajai) redakcijai. | Skat. noteikumu projekta precizēto anotāciju. |
|  | | | |  |  | | --- | --- | | Datums | **27.03.2020.** | | | |
| 22. | Vispārīgs iebildums | **Finanšu ministrija**  Ņemot vērā LM š.g. 25. marta vēstulē Nr. 38-3-01/452 izteiktos priekšlikumus pasākumiem COVID-19 seku mazināšanai LM pārziņā esošo specifisko atbalstu projektos, kas paredz 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai”  (turpmāk – 9.1.1.3. pasākums) finansējuma samazinājumu, aicinām LM izvērtēt nepieciešamību precizēt ierosinātos grozījumus Ministru kabineta 2015. gada 11. augusta noteikumos Nr. 467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”, t.sk. pārskatot 9.1.1.3. pasākuma ietvaros plānotos pasākumus. | | **Ņemts vērā.**  LM ir izvērtējusi iespēju papildināt noteikumu projektu ar minētajā vēstulē izteiktajiem priekšlikumiem.  Ņemot vērā iecerētu grozījumu apjomu un nepieciešamību detāli pārrunāt plānoto pasākumu īstenošanas nosacījumus ar visām iesaistītajām pusēm, atbalsta pasākumi Covid - 19 seku mazināšanai tiks iestrādāti nākamajos MK noteikumu Nr.467 grozījumos. | Vispārīgs iebildums. |
| 23. | 51. Šo noteikumu 3.1.1 apakšpunktā noteikto prasību par visiem nodarbinātajiem veikt valsts sociālās apdrošināšanas obligātās iemaksas vispārējā režīmā nepiemēro, ja lēmums par finanšu atbalsta piešķiršanu sociālajam uzņēmumam ir pieņemts līdz šo grozījumu spēkā stāšanās dienai.  52. Šo noteikumu 19.2.2., 19.2.2.1 un 19.2.1 apakšpunktā noteiktās prasības finanšu atbalsta piešķiršanai piemēro šo noteikumu 32. punktā minētajiem finanšu atbalsta pieteikumiem, kas iesniegti sadarbības partnerim pēc šo grozījumu spēkā stāšanās dienas. | **Tieslietu ministrija**  Lūdzam noteikumu projekta 20. punktā, ar kuru Ministru kabineta 2015. gada 11. augusta noteikumi Nr. 467 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt  nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi" (turpmāk - noteikumi Nr. 467) papildināti ar 51. un 52. punktu, noteikt konkrētu datumu, līdz kuram attiecīgi lēmumam par finanšu atbalsta piešķiršanu sociālajam uzņēmumam jābūt pieņemtam un finanšu atbalsta pieteikumam jābūt iesniegtam, nevis atsaukties uz noteikumu projekta grozījumu spēkā stāšanās dienu. | | **Ņemts vērā.**  Noteikumu projekta 20. punkts precizēts. | 51. Grozījumus šo noteikumu 3.1.1 apakšpunktā, ar kuriem nosaka prasību par visiem nodarbinātajiem veikt valsts sociālās apdrošināšanas obligātās iemaksas vispārējā režīmā, nepiemēro, ja lēmums par finanšu atbalsta piešķiršanu sociālajam uzņēmumam ir pieņemts līdz šo grozījumu spēkā stāšanās dienai.  52. Grozījumus šo noteikumu 19.2.2., 19.2.2.1 un 19.2.1 apakšpunktā, ar kuriem nosaka prasības finanšu atbalsta piešķiršanai, piemēro šo noteikumu 32. punktā minētajiem finanšu atbalsta pieteikumiem, kas iesniegti sadarbības partnerim pēc šo grozījumu spēkā stāšanās dienas |
| 24. | 4.2. līdz 2023. gada 31. decembrim iznākuma rādītājs – pasākumā iesaistīti 125 bezdarbnieki, tostarp ilgstošie bezdarbnieki. | **Finanšu ministrija**  Lūdzam atkārtoti izvērtēt iespēju papildināt noteikumu projektu ar jaunu uzraudzības rādītāju, kas atspoguļotu 9.1.1.3. pasākuma mērķi un plānotos ieguldījumus. Vēršam uzmanību, ka jau šobrīd CFLA veic uzraudzību 9.1.1.3. pasākuma projektā  Nr. 9.1.1.3/15/I/001 “Atbalsts sociālajai uzņēmējdarbībai” noteiktajiem sasniedzamajiem rezultātiem (saskaņā ar izziņas par atzinumos sniegtajiem iebildumiem 19. punktā skaidrojumu, t.sk. atbalstīto uzņēmumu skaitam), līdz ar to, papildinot noteikumu projektu ar papildu uzraudzības rādītāju, netiktu būtiski palielināts administratīvais slogs valsts pārvaldē. | | **Ņemts vērā.**  Noteikumu projekts precizēts, papildinot ar jaunu uzraudzības rādītāju. | 4.2.2. specifiskais iznākuma rādītājs – pasākumā atbalstīti 150 pasākuma dalībnieki un sociālie uzņēmumi. |
| 25. | Skat. noteikumu projekta anotāciju. | **Finanšu ministrija**  Lūdzam izvērtēt iespēju precizēt anotācijas I sadaļas “Tiesību akta projekta izstrādes nepieciešamība” 2. punkta pēdējā rindkopā minēto, un paredzēt, ka paziņojums par izmaiņām nosacījumos tiek publiskots savlaicīgāk nekā noteikumu spēkā stāšanās dienā. | | **Ņemts vērā.**  Noteikumu projekta anotācija papildināta, paredzot paziņojumu par izmaiņām finanšu atbalsta piešķiršanas nosacījumos publiskot pēc noteikumu projekta iesniegšanas Valsts kancelejā. | Skat. noteikumu projekta precizēto anotāciju. |
| 26. | Skat. noteikumu projekta anotāciju. | **Tieslietu ministrija**  Vēršam uzmanību, ka nepieciešams, izvērtēt, vai Komisijas 2013. gada 18. decembra Regulas (ES) Nr. 1408/2013 par Līguma par ES darbību 107. un 108. panta piemērošanu de minimis atbalstam lauksaimniecības nozarē 3. panta 3.a punktā ir paredzēta rīcības brīvība (no minētās normas izriet, ka tā paredz dalībvalstij iespēju nolemt atkāpties no 2. un 3. punkta, ja tiek ievēroti noteikti nosacījumi). Attiecīgā gadījumā lūdzam skaidrot rīcības brīvības izmantošanu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk - instrukcija Nr. 19) 56.5. apakšpunktam, norādot konkrētas regulas normas, kas paredz rīcības brīvību, kādā veidā minētā rīcības brīvība ir izmantota noteikumu projektā, un to, kādēļ ir vai nav izmantota regulā paredzētā rīcības brīvība. | | **Ņemts vērā.**  Noteikumu projekta anotācijas V sadaļa papildināta ar skaidrojumu par rīcības brīvības izmantošanu. | Skat. noteikumu projekta precizēto anotāciju. |
| 27. | Skat. MK protokollēmuma projektu. | **Finanšu ministrija**  Lūdzam papildināt protokollēmuma projektu ar punktu, kas nosaka, ka LM kā finansējuma saņēmējam jāveic iespējamie pasākumi, lai līdz jauno nosacījumu stāšanās spēkā netiek atbalstīti projektu pieteikumi, kas rada risku to izdevumu attiecināmībai līdzfinansēšanai no Eiropas Sociālā fonda 9.1.1.3. pasākuma ietvaros. LM uzņemas atbildību par Eiropas Sociālā fonda un valsts budžeta līdzekļu neatbilstošu izmantošanu situācijā, kad būtu bijis iespējams šādus riskus novērst (piemēram, uz laiku apturot finanšu atbalsta pieteikumu pieņemšanu līdz attiecīgiem precizējumiem kritērijos saistībā ar izmaiņām normatīvajos aktos). | | **Vienošanās panākta saskaņošanas procesā.**  Atkārtoti skaidrojam, ka finanšu atbalsts sociālajiem uzņēmumiem tiek piešķirts saskaņā ar spēkā esošo regulējumu un nav tiesiska pamata ierobežot sociālo uzņēmumu – potenciālo finanšu atbalsta pretendentu tiesības pieprasīt normatīvajos aktos paredzēto atbalstu. Skat. arī informāciju izziņas 17.punktu. | Skat. precizēto MK protokollēmuma projektu. |

Datums **20.04.2020.**

|  |  |  |  |  |
| --- | --- | --- | --- | --- |
| 228. | Vispārīgs iebildums. | **Finanšu ministrija**  Ņemot vērā, ka šobrīd turpinās diskusijas sadarbībā ar ES fondu atbildīgajām iestādēm par iespējām ES fondu finansējuma novirzīšanai COVID-19 krīzes seku mazināšanai veselības, uzņēmējdarbības un nodarbinātības jomā, un šis noteikumu projekts jāskata kopskatā ar LM 30.03.2020. vēstulē Nr. 38-3-01/478 izteiktajiem priekšlikumiem pasākumiem COVID-19 seku mazināšanai tās pārziņā esošo specifisko atbalsta mērķu projektos, aicinām noteikumu projektu virzīt izskatīšanai pēc tam, kad būs pieņemti attiecīgi lēmumi. Līdz ar to par papildu ierosinātajiem grozījumiem noteikumu projektā sniegsim viedokli pēc būtības atbilstoši pieņemtajiem lēmumiem, kā arī vērtēsim noteikumu projekta tālāko virzību, ievērojot, ka ierosinātie grozījumi ietekmē arī DP noteikto. Vienlaikus vēršam uzmanību, ka nav saņemts Eiropas Komisijas lēmums par jau iesniegto DP grozījumu apstiprināšanu. | **Vienošanās panākta saskaņošanas procesā.**  Skaidrojam, ka noteikumu projekts satur būtiskus grozījumus 9.1.1.3. pasākuma īstenošanas nosacījumos, kā arī finanšu pārdale uz 9.2.1.3. pasākumu tika atbalstīta Koalīcijas sadarbības partneru darba grupas par Eiropas Savienības struktūrfondu un Kohēzijas fonda jautājumiem 2020. gada 17. aprīļa sanāksmē. Ja tiks pieņemti papildu lēmumi par pasākumiem COVID-19 seku mazināšanai, tad tiks ierosināti atsevišķi MK noteikumu Nr.467 grozījumi, lai nekavētu kritiski nepieciešamos grozījumus, kas ietverti noteikumu projektā. Vienlaikus LM plāno iesniegt Finanšu ministrijai priekšlikumus darbības programmas “Izaugsme un nodarbinātība” 9.1.1.specifiskā atbalsta mērķa iznākuma rādītāja vērtības grozījumiem (skat. arī precizēto MK protokollēmuma projektu). | Vispārīgs iebildums. |
| 229. | Vispārīgs iebildums. | **Finanšu ministrija**  Papildus vēršam uzmanību, ka LM kā finansējuma saņēmējam ir jāuzņemas atbildība par valsts budžeta zaudējumiem, gadījumā, ja neatbilstoši veiktu izdevumu risks iestāsies (tiks konstatēts, ka ESF atbalstu saņēmusi arī tādu potenciālo atbalsta pretendentu projekti, kuriem ir apšaubāma atbilstība investīciju atbalsta mērķim un kā viens no risinājumiem būtu bijusi projekta vai lēmumu pieņemšanas par atbalsta piešķiršanu apturēšana/ atlikšana uz laiku). | **Ņemts vērā.**  Skaidrojam, ka LM kā finansējuma saņēmējs ir parakstījusi vienošanos ar Centrālo finanšu un līgumu aģentūru kā sadarbības iestādi par projekta īstenošanu, kas t.sk. paredz, ka finansējuma saņēmējs, īstenojot projektu sadarbībā ar sadarbības partneri, uzņemas pilnu atbildību par projekta īstenošanu un minētajā vienošanās paredzēto saistību izpildi.  Tāpat arī skaidrojam, ka atbilstoši Finanšu ministrijas iebildumam izvērtējot iespējamos problēmsituācijas risinājumus un to potenciālo ietekmi uz sociālo uzņēmumu ekosistēmu, kā arī ņemot vērā, ka nav pamata pieņemt prettiesiskus lēmumus par finanšu atbalsta piešķiršanas ierobežojumiem atsevišķiem sociālajiem uzņēmumiem, LM ir izvēlējusies mazākas negatīvas ietekmes pieeju, proti, veikt grozījumus MK noteikumos Nr. 467, pilnveidojot finanšu atbalsta piešķiršanas nosacījumus. Vienlaikus vēršam uzmanību, ka 9.1.1.3. pasākuma mērķis ir noteikt un pārbaudīt optimālus risinājumus sociālo uzņēmumu izveidei un attīstībai. | Vispārīgs iebildums. |
| 230. | Skat. noteikumu projekta anotāciju. | **Finanšu ministrija**  Lūdzam precizēt anotācijas I. sadaļas 2.punkta 4.rindkopu, minot kādu snieguma rezerves finansējuma apmēru *euro* plānots novirzīt 9.2.2.1.pasākumam. | **Ņemts vērā.**  Anotācijas I sadaļas 2.punkts precizēts. | Skat. noteikumu projekta precizēto anotāciju. |
| 331. | Skat. noteikumu projekta anotāciju. | **Finanšu ministrija**  Lūdzam pārskatīt un nepieciešamības gadījumā precizēt anotācijas I. sadaļas 2.punkta pirmspēdējo rindkopu attiecībā uz termiņu (līdz 2020. gada 30. aprīlim), kas minēts kontekstā ar informatīvo ziņojumu par sociālo uzņēmumu darbību un attīstību. | **Ņemts vērā.**  Anotācijas I sadaļas 2.punkts precizēts. | Skat. noteikumu projekta precizēto anotāciju. |

Inga Krīgere, 67021561

[Inga.Krigere@lm.gov.lv](mailto:Inga.Krigere@lm.gov.lv) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

1. Avots: Centrālās statistikas pārvaldes 02.12.2019. [preses relīze](https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/2446-darba-samaksas-parmainas-2019-gada-3) “3. ceturksnī 1 091 eiro par pilnas slodzes darbu” https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/2446-darba-samaksas-parmainas-2019-gada-3 [↑](#footnote-ref-1)